Dedap merah

Dedap serap, dedap batik, dedap, atau dadap (nama botani: Erythrina variegata) adalah suatu spesies pokok dedap yang bertaburan sekitar kawasan-kawasan tropika dan subtropika Afrika, anak benua India dan pulau-pulau Lautan Hindi, utara benua Australia, sampailah ke barat Lautan Pasifik di pulau Fiji. 

Pokok dedap sering ditemukan secara semulajadi di pantai dan hutan-hutan sekitar terutamanya berdekatan muara sungai. 

Botani

Pokok dedap mampu mencapai ketinggian antara 15 hingga 20 meter dengan ranting memanjang 50–60 sm. Batang pokok yang masih muda dan halus bergaris-garis hijau mendatar dengan warna kekelabuan, keperangan atau keputihan; batang biasanya dengan duri-duri tempel kecil (1–2 mm) berwarna hitam.Jensen, M. 1999. Trees Commonly Cultivated in Southeast Asia: an illustrated field guide. 2nd Ed. FAO - RAP Publication: 1999/13 Dedaun pokok tumbuh majmuk dari tangkai-tangkai panjang 10–40 cm, 3 helai anak daun setangkai berbentuk hati atau rombus berhujung tumpul dan beraneka rona (hijau hingga hijau muda) serta kuning pudar di sepanjang tulang daun dan urat sisi. Daun-daun ini sering meluruh pada musim kemarau. 


Bunga-bunga tersusun menjambak dalam suatu tandan hampir berbentuk kon 25 sm panjang, setiap kuntum bunga mempunyai kelopak berwarna merah terang kejinggaan menyala hingga merah gelap dengan panjang 5.5-8 × 8 sm dan 10 stamen sekuntum. Lenggai biji yang terhasil dari persenyawaan ini lampai dan langsing mencapai sehingga 15–27 sm panjang setiap lenggai mengandungi 5-10 butir biji benih bujur berwarna merah tua atau ungu gelap berpermukaan gilap.NFTA. 1994. Erythrina variegata: more than a pretty tree. NFTA 94-02. Waimanalo.

 Kegunaan 

 Kayu 
Pokok ini sering digunakan sebagai bahan penting dalam industri pembalakan dan pembuatan kertas. Kayu dedap digunakan secara tradisi dalam pelbagai cara oleh masyarakat setempat dari membuat lembing dan perisai (seperti di New Britain) sehinggalah ke jala (Kemboja).

 Perubatan 
Manuskrip Kitab Tibb Pontianak dikarang Haji Ismail bin Haji Mustafa di Pontianak, Kalimantan pada 1325 H (atau 1907-1908 M) ada menyenaraikan banyak faedah menggunakan pokok dedap dalam merawat pelbagai penyakit termasuk batuk, bengkak, pendarahan dalaman serta merangsang pengeluaran air susu dalam ibu yang hamil.

 Perhutanan 
Pokok-pokok dedap juga dimanfaatkan sebagai penghalang angin dan pokok pelindung (terutamanya dalam penanaman kopi) dari  serta sebagai tanaman hiasan; ia sering ditanam di sepanjang tepi jalan raya dan taman-taman.

Petani-petani yang mengusahakan sirih, lada hitam dan vanila d India menggunakan pokok ini sebagai pokok penyokong jalar.

Rujukan

Pautan luar
 Profil spesies di Sistem Maklumat Biokepelbagaian Malaysia
 Profil spesies di Flora and Fauna Web Lembaga Taman Negara Singapura
Dedap